## Uredba o izmjenama i dopunama Uredbe o unutarnjem ustrojstvu Ministarstva pravosuđa

### NN 92/2004 (7.7.2004.), Uredba o izmjenama i dopunama Uredbe o unutarnjem ustrojstvu Ministarstva pravosuđa

# VLADA REPUBLIKE HRVATSKE

1723

Na
temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 48/99, 15/2000, 127/2000, 59/2001 i 199/2003), Vlada
Republike Hrvatske je na sjednici održanoj 30. lipnja 2004. godine, donijela

## UREDBU

### o izmjenama i dopunama Uredbe o unutarnjem ustrojstvu Ministarstva pravosuĐa

Članak 1.

U Uredbi o unutarnjem ustrojstvu Ministarstva
pravosuđa (»Narodne novine«, broj 35/2004) u članku 13. stavak 2. mijenja se i
glasi:

»Za obavljanje poslova Uprave za građansko pravo
ustrojavaju se:

a) Sektor za zemljišnoknjižno pravo

a.1) Odjel za bazu zemljišnih podataka

a.2) Odjel za nadzor i izradu propisa

b) Odjel za opće propise građanskog prava

c) Odjel za stvarna prava

d) Odjel za posebne imovinsko-pravne poslove

e) Odjel za drugostupanjske upravne postupke

f) Odjel za sukcesiju.«

Članak 2.

Iza članka 13. dodaju se članci 13a., 13b. i 13c.
koji glase:

»a)
Sektor za zemljišnoknjižno pravo

Članak 13a.

Sektor za zemljišnoknjižno pravo izrađuje nacrte
prijedloga zakona i podzakonskih akata kojima se uređuju zemljišne knjige,
unutarnji ustroj, vođenje zemljišnih knjiga i zemljišnoknjižni postupak,
sudjeluje u ostvarivanju programa razvoja EOP-zemljiš­nih knjiga kao i u drugim
programima i poslovima uređenja posjedovne i vlasničke evidencije proizašlim iz
posebnih propisa, pruža stručnu pomoć i nadzire rad zemljišnoknjižnih odjela u
sudovima, sudjeluje u izradi programa i stručnog osposobljavanja zemljišnoknjižnih
službenika, te obavlja druge poslove u svezi zemljišnih knjiga.

a.1)
Odjel za bazu zemljišnih podataka

Članak 13b.

Odjel za bazu zemljišnih podataka obavlja poslove u
vezi vođenja zemljišnih knjiga i zemljišnoknjižnog postupka, te sudjeluje u
ostvarivanju programa razvoja EOP-zemljišnih knjiga kao i u drugim programima i
poslovima uređenja posjedovne i vlasničke evidencije proizašle iz posebnih
propisa.

a.2)
Odjel za nadzor i izradu propisa

Članak 13c.

Odjel za nadzor i izradu propisa izrađuje nacrte
prijedloga zakona i podzakonskih akata kojima se uređuju zemljišne knjige,
unutarnji ustroj, pruža stručnu pomoć i nadzire rad zemljišno­knjiž­nih odjela
u sudovima, sudjeluje u izradi programa i struč­nog osposobljavanja
zemljišnoknjižnih službenika, te obavlja druge poslove u svezi zemljišnih
knjiga.«

Članak 3.

U članku 13. točke a) do e) postaju točke b) do f).

Članak 4.

U članku 15. stavak 2. briše se.

Članak 5.

Članci 16. i 17. brišu se.

Članak 6.

U članku 37. stavak 2. mijenja se i glasi:

»Za obavljanje poslova Uprave za
organizacijsko-kadrovske poslove pravosuđa ustrojavaju se:

a) Sektor za pravosudnu upravu

a.1) Odjel za nadzor sudske i državnoodvjetničke
uprave

a.2) Odjel za nadzor javnobilježničke i odvjetničke
službe

b) Odjel za organizacijske propise i kadrove u
pravosudnim tijelima

c) Odjel za pravna pitanja službenika i namještenika
u pravosudnim tijelima«.

Članak 7.

Iza članka 37. dodaju se članci 37a., 37b. i 37c.
koji glase:

»a)
Sektor za pravosudnu upravu

Članak
37a.

Sektor
za pravosudnu upravu obavlja upravne i stručne poslove vezane za nadzor i
davanje uputa za pravilno obavljanje poslova sudske i državnoodvjetničke
uprave, izradu nacrta prijed­loga zakona i podzakonskih akata i provođenje
zakona i drugih propisa koji uređuju javnobilježničku službu i odvjetničku službu;
pregled prostora i opreme javnih bilježnika, raspisivanje natječaja i
imenovanja javnih bilježnika, nadzor nad radom javnobiljež­ničke službe;
surađuje s Hrvatskom javnobilježničkom komorom i Hrvatskom odvjetničkom
komorom, te obavlja i druge poslove iz područja pravosudne uprave javnog bilježništva
i odvjetništva koje mu povjeri ministar.

a.1)
Odjel za nadzor sudske i državnoodvjetničke uprave

Članak
37b.

Odjel
za nadzor sudske i državnoodvjetničke uprave obavlja upravne i stručne poslove
vezane za nadzor i davanje uputa za pravilno obavljanje poslova sudske i državnoodvjetničke
uprave; rješava predmete naknade štete neosnovano pritvorenih odnosno osuđenih
osoba, te obavlja i druge poslove koje mu povjeri ministar.

a.2)
Odjel za nadzor javnobilježničke i odvjetničke službe

Članak
37c.

Odjel
za nadzor javnobilježničke i odvjetničke službe izra­đuje nacrte prijedloga
zakona i podzakonskih akata i provođenje zakona i drugih propisa koji uređuju
javnobilježničku službu i odvjetničku službu; pregled prostora i opreme javnih
bilježnika, raspisivanje natječaja i imenovanja javnih bilježnika, nadzor nad
radom javnobilježničke službe; surađuje s Hrvatskom javnobilježničkom komorom i
Hrvatskom odvjetničkom komorom, te obavlja i druge poslove iz područja
pravosudne uprave javnog bilježništva i odvjetništva koje mu povjeri ministar.«

Članak
8.

Članak
40. briše se.

Članak 9.

Pod
rednim brojem 7. UPRAVA ZA FINANCIJSKO-GOSPODARSKE POSLOVE i članci 41. do 51.
mijenjaju se i glase:

»7.
UPRAVA ZA FINANCIJSKO-GOSPODARSKE POSLOVE

Članak 41.

Uprava za financijsko-gospodarske poslove je upravna
organizacija u sastavu Ministarstva koja obavlja upravne i stručne poslove
vezane za financijsko-planske i računovodstvene poslove, materijalno
poslovanje, nabavu te investicije u Ministarstvu u pravosudnim tijelima i
kaznenim tijelima.

Za obavljanje poslova Uprave za
financijsko-gospodarske poslove ustrojavaju se:

a) Sektor financijsko-planskih poslova, riznice i
računovod­stva

a.1) Odjel financijsko-planskih poslova i riznicu

a.2) Odjel računovodstveno-financijskih poslova

b) Sektor investicijskih poslova i nabave

b.1) Odjel investicijskih poslova

b.2) Odjel za nabavu.

a)
Sektor financijsko-planskih poslova, riznice i računovodstva

Članak
42.

Sektor
financijsko-planskih poslova, riznice i računovodstva obavlja upravne i stručne
poslove vezane za financijske i računo­vodstvene poslove, poslove riznice, te
obavlja i druge poslove koje mu povjeri ministar.

Za
obavljanje poslova u Sektoru ustrojavaju se sljedeći odje­li:

a.1)
Odjel financijsko-planskih poslova i riznicu

a.2)
Odjel računovodstveno-financijskih poslova.

a.1)
Odjel financijsko-planskih poslova i riznicu

Članak 43.

Odjel financijsko-planskih poslova i riznicu obavlja
upravne i stručne poslove vezane za izradu i izvršavanje državnog prora­čuna za
sve korisnike u pravosuđu i kaznenim tijelima; izradu nacrta financijskih
planova i programa svih namjena i njihovo praćenje, izrađuje stručne upute radi
pravilnog rada korisnika Razdjela Ministarstva, upravne i stručne poslove
vezane za implementaciju u sustav državne riznice za pravosudna i kaznena
tijela, prati propise iz djelokruga rada državne riznice, obavlja nadzor nad
provedbom riznice kod korisnika iz Razdjela Ministarstva, izrađuje upute za
implementaciju državne riznice za korisnike Razdjela Ministarstva, priprema i
kontrolira ispravnost dokumentacije prije unosa u sustav riznice, vodi brigu o
rokovima za podnošenje rezervacija i zahtjeva za plaćanje iz sustava riznice,
te obavlja i druge poslove iz ovog područja koje mu povjeri ministar.

Za obavljanje poslova odjela ustrojavaju se sljedeći
odsjeci:

1.
Odsjek financijsko-planskih poslova

2.
Odsjek riznice.

1. Odsjek
financijsko-planskih poslova

Članak 44.

Odsjek financijsko-planskih poslova obavlja upravne i
struč­ne poslove vezane za izradu i izvršavanje državnog proračuna za sve
korisnike u pravosuđu i kaznenim tijelima; izradu nacrta financijskih planova i
programa svih namjena i njihovo praćenje, izrađuje stručne upute radi pravilnog
rada korisnika Razdjela Ministarstva, te obavlja i druge poslove iz svoga
područja.

2. Odsjek riznice

Članak
45.

Odsjek
riznice obavlja upravne i stručne poslove vezane za implementaciju u sustav državne
riznice za pravosudna i kaznena tijela, prati propise iz djelokruga državne
riznice, obavlja nadzor nad provedbom riznice kod korisnika iz Razdjela
Ministarstva, izrađuje upute za implementaciju državne riznice za korisnike
Razdjela Ministarstva, priprema i kontrolira ispravnost dokumen­tacije prije
unosa u sustav riznice, vodi brigu o rokovima za podnošenje rezervacija i
zahtjeva za plaćanje iz sustava riznice, te obavlja i druge poslove iz svoga
područja.

a.2)
Odjel računovodstveno-financijskih poslova

Članak 46.

Odjel računovodstveno-financijskih poslova obavlja
upravne i stručne poslove vezane za izradu obračuna, analitičkih kontnih
planova, kontiranje, knjiženje i kontroliranje knjigovodstvene dokumentacije,
obračun plaća i ostalih primanja dužnosnika, državnih službenika i namještenika,
obavljanje gotovinskih i bezgotovinskih plaćanja svih obveza, vođenje svih
potrebnih knjigovodstvenih evidencija i statistika iz financijskog i
materijalnog poslovanja, te obavlja i druge poslove iz ovog područja koje mu
povjeri ministar.

Za
obavljanje poslova Odjela ustrojavaju se sljedeći odsjeci:

1.
Odsjek računovodstvenih poslova,

2.
Odsjek za obračun plaće i blagajnu.

1. Odsjek računovodstvenih
poslova

Članak
47.

Odsjek
računovodstvenih poslova obavlja upravne i stručne poslove vezane za propise iz
područja računovodstva, izradu polugodišnjeg izvješća i glavnih financijskih
izvješća, sudjeluje u ustroju godišnjeg popisa (inventure) u Ministarstvu,
provodi pravodobno i zakonito knjiženje svih poslovnih događaja, analitički
izrađuje kontni plan, brine o rokovima plaćanja svih obveza, izrađuje preglede
po vrstama troškova sukladno zakonskim propisima, prati primjenu propisa koji
se odnose na obračun plaća i naknada, provodi evidencije iz djelokruga obračuna
plaća i naknada sukladno zakonskim propisima, te obavlja i druge poslove iz
svoga područja.

2. Odsjek za obračun plaća i
blagajnu

Članak 48.

Odsjek za obračun plaće i blagajnu obavlja upravne i
stručne poslove vezane za uplatu i isplatu preko blagajne sukladno zakonskim
propisima, prati primjenu propisa koji se odnose na obra­čune plaća, ugovora i
gotovinska plaćanja, obavlja likvidaciju i obračun plaća i drugih osobnih
primanja zaposlenika Ministarstva, izrađuje statistička i druga izvješća u
svezi osobnih primanja djelatnika, godišnja izvješća za poreznu upravu
mirovinskog i invalidskog osiguranja, te obavlja i druge poslove iz svoga
područja.

b)
Sektor investicijskih poslova i nabave

Članak
49.

Sektor investicijskih poslova i nabave obavlja
upravne i stručne poslove vezane za planiranje potreba i organiziranje nabave i
skladištenja opreme i materijala za potrebe Ministarstva, pravosudnih tijela i
kaznenih tijela, kontrolu i nadzor nad propisanom i namjenskom uporabom i
smještajem opreme, sudjelovanje u izradi državnog proračuna, financijskih
planova i programa po korisnicima i namjenama, ispitivanje tržišta,
prikupljanje i obrada ponuda, vođenje potrebne dokumentacije, usklađivanje
stanja s materijalnim knjigovodstvom, obavlja upravne i stručne poslove vezane
za planiranje izgradnje, adaptacije i investicijskog održa­vanja poslovnih
objekata Ministarstva, pravosudnih i kaznenih tijela, sudjeluje u izradi državnog
proračuna, organizira stručne i administrativno-tehničke poslove na realizaciji
izgradnje i adaptacije objekata, provodi nadzor nad izvođenjem radova, ovjerava
račune i obračunske situacije izvedenih radova, prikuplja i obra­đuje ponude,
vodi evidencije, te obavlja i druge poslove koje mu povjeri ministar.

Za obavljenje poslova Sektora ustrojavaju se sljedeći
odjeli:

b.1) Odjel investicijskih poslova

b.2) Odjel za nabavu.

b.1)
Odjel investicijskih poslova

Članak
50.

Odjel
investicijskih poslova obavlja upravne i stručne poslove vezane za planiranje
izgradnje, adaptacije i investicijskog održa­vanja poslovnih objekata
Ministarstva, pravosudnih i kaznenih tijela, sudjeluje u izradi državnog
proračuna, organizira stručne i administrativno-tehničke poslove na realizaciji
izgradnje i adaptacije objekata, provodi nadzor nad izvođenjem radova, ovjerava
račune i obračunske situacije izvedenih radova, prikuplja i obrađuje ponude,
vodi evidencije, te obavlja i druge poslove koje mu povjeri ministar.

b.2)
Odjel za nabavu

Članak
51.

Odjel
za nabavu obavlja upravne i stručne poslove vezane za planiranje potreba i
organiziranje nabave i skladištenja opreme i materijala za potrebe
Ministarstva, pravosudnih tijela i kaznenih tijela, kontrolu i nadzor nad
propisanom i namjenskom uporabom i smještajem opreme, sudjelovanje u izradi državnog
proračuna, financijskih planova i programa po korisnicima i namjenama, ispitivanje
tržišta, prikupljanje i obrada ponuda, vođenje potrebne dokumentacije,
usklađivanje stanja s materijalnim knjigovodstvom, te obavlja i druge poslove
koje mu povjeri ministar.«

Članak 10.

U članku 53. u stavku 2. točki IV. riječi »u rangu
odjela« brišu se.

Članak 11.

U članku 56. dodaje se stavak 2. koji glasi:

»Za obavljanje poslova Odjela ustrojavaju se sljedeći
odsjeci:

1.
Odsjek pravnih poslova

2.
Odsjek organizacijskih i kadrovskih poslova

3.
Odsjek za unutarnji nadzor.«

Članak
12.

Iza
članka 56. dodaju se članci 56a., 56b. i 56c. koji glase:

1. Odsjek pravnih poslova

Članak
56a.

Odsjek
pravnih poslova obavlja upravne i stručne poslove koji se odnose na izradu
nacrta prijedloga propisa i drugih podzakonskih akta, međunarodnu suradnju iz
djelokruga Odsjeka, te obavlja i druge poslove iz svoga područja.

2. Odsjek organizacijskih i
kadrovskih poslova

Članak
56b.

U
Odsjeku organizacijskih i kadrovskih poslova obavljaju se upravni i stručni
poslovi koji se odnose na: organiziranje zakonitog postupanja sa zatvorenicima
i maloljetnicima, smještaj i preh­ranu zatvorenika i maloljetnika u
kaznionicama, zatvorima i odgojnim zavodima, prava zatvorenika i maloljetnika i
nadziranje ostvarivanja njihovih prava, utvrđivanje potreba prioriteta i mjera
unaprjeđenja zatvorskog sustava, provedbu preuzimanja ili ustupanja izvršavanja
kazne zatvora (transfer), posjete zatvorima, kaznionicama i odgojnim zavodima,
vođenje središnjeg popisa zaposlenika zatvorskog sustava, vođenje evidencija
ovlaštenih službenih osoba, službenih iskaznica i značaka, utvrđivanje potrebe
za stručnim usavršavanjem i izobrazbom zaposlenika uz sudjelovanje u izradi i
provedbi programa izobrazbe zaposlenika, obavljanje kadrovskih poslova iz nadležnosti
ministra i ravnatelja Uprave, te obavlja i druge poslove iz svoga područja.

3. Odsjek za unutarnji nadzor

Članak
56c.

Odsjek
za unutarnji nadzor nadzire zakonito postupanje sa zatvorenicima i
maloljetnicima, smještaj i prehranu zatvorenika i maloljetnika u kaznionicama,
zatvorima i odgojnim zavodima, prava zatvorenika i maloljetnika i nadziranje
ostvarivanja njihovih prava, nadzor kadrovskih poslova iz nadležnosti
upravitelja, te obavlja i druge poslove iz svoga područja.«

Članak
13.

U
članku 57. dodaje se stavak 2. koji glasi:

»Za
obavljanje poslova Odjela ustrojavaju se:

1.
Odsjek za rad zatvorenika i maloljetnika

2.
Odsjek za unaprjeđenje zatvorskog sustava i investicije.«

Članak 14.

Iza
članka 57. dodaju se članci 57a. i 57b. koji glase:

»1. Odsjek za rad zatvorenika
i maloljetnika

Članak
57a.

U Odsjeku
za rad zatvorenika i maloljetnika obavljaju se upravni i stručni poslovi koji
se odnose na nadzor zapošljavanja i rada zatvorenika i maloljetnika, prava
zatvorenika i maloljetnika s temelja rada, zaštite na radu, novčanih pomoći,
naknada i nagrada te obavezne ušteđevine, kantinu i polog zatvorenika i
maloljetnika, planiranje i raspoređivanje opreme i sredstava za rad, te obavlja
i druge poslove iz svoga područja.

2. Odsjek za unaprjeđenje
zatvorskog sustava i investicije

Članak
57b.

U
Odsjeku za unaprjeđenje zatvorskog sustava i investicije obavljau se poslovi
utvrđivanja potreba, prioriteta i mjera una­prje­đenja zatvorskog sustava,
planiranje investicijskih ulaganja, su­dje­lovanje u izradi i provedbi programa
izobrazbe zaposlenika, međunarodnu suradnju iz djelokruga odjela, sudjelovanje
u izradi nacrta prijedloga propisa, provođenje unutarnjeg nadzora, te obav­lja
i druge poslove iz ovog područja.«

Članak
15.

U
članku 84.. iza riječi »Lepoglavi« dodaju se riječi »i Požegi«.

Članak
16.

U
članku 140. dodaje se stavak 1. koji glasi:

»Radom
sektora upravlja načelnik sektora.«

Dosadašnji stavci 1. do 8. postaju stavci 2. do 9.

U dosadašnjem stavku 5., koji postaje stavak 6., iza
riječi »načelnika« dodaje se riječ: »odjela«.

Članak 17.

U članku 141. stavak 5. mijenja se i glasi:

»Voditelj
Centra za izobrazbu ima položaj načelnika odjela i za svoj rad odgovoran je
ravnatelju Uprave za zatvorski sustav i ministru.«

Iza
stavka 5. dodaje se stavak 6. koji glasi:

»Načelnici
sektora u sastavu uprava odgovorni su za svoj rad ministru i pomoćniku ministra
koji upravlja tom upravom.«

Dosadašnji
stavci. 6. do 12. postaju stavci 7. do 13.

Članak
18.

Novi
okvirni broj državnih službenika i namještenika nalazi se u tablici koja je
sastavni dio ove Uredbe i koja se ne objavljuje u »Narodnim novinama«.

Članak
19.

Ova
Uredba stupa na snagu danom objave u »Narodnim novinama«.

Klasa:
023-03/04-01/03
Urbroj: 5030109-04-5
Zagreb, 30. lipnja 2004.

Predsjednik
**dr. sc.** **Ivo Sanader**, v. r.

Uredba, NN 92/2004-1723